
Jegyzőkönyv

Zalakaros Város Önkormányzata Képviselőtestülete

2022. február 22-én megtartott

nyílt üléséről








Jegyzőkönyv

Készült Zalakaros Város Önkormányzata Képviselőtestülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében 2022. február 22-én 08,41 órai kezdettel megtartott nyílt üléséről.

Jelen vannak: Novák Ferenc polgármester, Czimondor Nándor alpolgármester, Kötő Attila, Magyarné Kovács Judit, Végh Andor János és Vlasicsné Dörgönye Márta képviselők, Dr. Szentgyörgyvölgyi Eszter jegyző.

Az ülésen nincs jelen: Stégli János képviselő.

Az ülésen jelen van: Dr. Csetneki Gábor ügyvéd (08,51 órakor jelent meg az ülésteremben).
Tanácskozási joggal jelen van: Torma László aljegyző, Horváthné Juhász Barbara pénzügyi osztályvezető, Klie Zoltán főépítész és Bodor Johanna igazgatási ügyintéző.
 
Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.
Jegyzőkönyv hitelesítőknek javasolja: Végh Andor János és Vlasicsné Dörgönye Márta képviselőket.

Novák Ferenc: Szavazásra teszi fel a jegyzőkönyv hitelesítőire tett javaslatot.
	
Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Tájékoztatja a képviselőtestületet, hogy a kiküldött meghívó 6 napirendi pontra tett javaslatot, melyet ismertet: 

Napirend: 

1. Beszámoló zalakarosi tagságú társulások munkájáról 
Előadó: Novák Ferenc polgármester

1. Pályázati felhívások kibocsátása Zalakaros belterület 261/4 -12 hrsz. és a Zalakaros belterület 261/49 hrsz. ingatlanok értékesítése tárgyában
Előadó: Novák Ferenc polgármester

1. Döntés a TOP PLUSZ 1.1.3-21 Helyi és térségi turizmusfejlesztés c. pályázat benyújtásáról
Előadó: Novák Ferenc polgármester

1. Döntési javaslat a Magyar Labdarúgó Szövetség 2022/23 évi sportfejlesztési program labdarúgó pályaépítés tárgyú pályázatáról 
Előadó: Novák Ferenc polgármester

1. Szavazatszámláló bizottság tagjainak megválasztása
Előadó: Novák Ferenc polgármester

1. Zalakarosi Fürdő Zrt. 2022. évi üzleti terve                                                      ZÁRT
Előadó: Novák Ferenc polgármester

Novák Ferenc: Szavazásra teszi fel a napirend elfogadására vonatkozó javaslatot.

Képviselőtestület 6 igen szavazattal, ellenszavazat és tartózkodás nélkül a napirendet elfogadta.

Az elfogadott napirend:
1. Beszámoló zalakarosi tagságú társulások munkájáról 
Előadó: Novák Ferenc polgármester

2. Pályázati felhívások kibocsátása Zalakaros belterület 261/4 -12 hrsz. és a Zalakaros belterület 261/49 hrsz. ingatlanok értékesítése tárgyában
Előadó: Novák Ferenc polgármester

3. Döntés a TOP PLUSZ 1.1.3-21 Helyi és térségi turizmusfejlesztés c. pályázat benyújtásáról
Előadó: Novák Ferenc polgármester

4. Döntési javaslat a Magyar Labdarúgó Szövetség 2022/23 évi sportfejlesztési program labdarúgó pályaépítés tárgyú pályázatáról 
Előadó: Novák Ferenc polgármester

5. Szavazatszámláló bizottság tagjainak megválasztása
Előadó: Novák Ferenc polgármester

6. Zalakarosi Fürdő Zrt. 2022. évi üzleti terve                                                      ZÁRT
Előadó: Novák Ferenc polgármester


Novák Ferenc: Javasolja, hogy a képviselőtestület rendelje el az elfogadott napirendben szereplő 6. számú napirendi pont zárt ülés keretében történő megtárgyalását figyelemmel az Magyarország helyi önkormányzatairól szóló 2011. évi CLXXXIX. törvény 46. §. (2) bekezdés c) pontjára. A vezérigazgató úr kérte az említett napirend zárt ülésen történő tárgyalását, az irányítása alatt álló társaság gazdasági és üzletpolitikai érdekei védelme érdekében.
Szavazásra teszi fel a zárt ülés elrendelésére vonatkozó javaslatot.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:


Képviselőtestület 25/2022. (II.22.) számú határozata:
Zalakaros Város Önkormányzat Képviselőtestülete elrendeli az elfogadott napirendben szereplő Zalakarosi Fürdő Zrt. 2022. évi üzleti terve napirendi pont zárt ülés keretében történő megtárgyalását figyelemmel az Magyarország helyi önkormányzatairól szóló 2011. évi CLXXXIX. törvény 46. §. (2) bekezdés c) pontjára.

Napirend tárgyalása:

1.         Beszámoló zalakarosi tagságú társulások munkájáról
            Előadó: Novák Ferenc polgármester
            (Előterjesztés a jegyzőkönyvhöz mellékelve. )

Novák Ferenc: Röviden ismerteti az előterjesztést. Javasolja elfogadásra az előterjesztés szerinti határozati javaslatot, melyet szavazásra tesz fel.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

Képviselőtestület 26/2022. (II.22.) számú határozata:
Zalakaros Város Önkormányzat Képviselőtestülete a zalakarosi tagságú önkormányzati társulások munkájáról szóló beszámolót az előterjesztés és melléklete szerinti tartalommal elfogadja.

Határidő: azonnal
Felelős:   Novák Ferenc polgármester
Operatív ügyintézést nem igényel

2.         Pályázati felhívások kibocsátása Zalakaros belterület 261/4-12 hrsz. és a 
            Zalakaros belterület 261/49 hrsz. ingatlanok értékesítése tárgyában
            Előadó: Novák Ferenc polgármester
            (Előterjesztés a jegyzőkönyvhöz mellékelve. )

Novák Ferenc: Tájékoztatást ad a napirend vonatkozásában, javasolja elfogadásra az előterjesztés szerinti határozati javaslatot, melyet szavazásra tesz fel.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

Képviselőtestület 27/2022. (II.22.) számú határozata:
Zalakaros Város Önkormányzata Képviselőtestülete
1. zárt (meghívásos) pályázatot hirdet a kizárólagos tulajdonában lévő, 2. pontban meghatározott belterületi ingatlanok telekmegosztással történő értékesítésére az Önkormányzat vagyonáról, a vagyongazdálkodás és vagyonhasznosítás szabályairól szóló Zalakaros Város Önkormányzata képviselőtestülete 14/2004. (IV.21.) önkormányzati rendeletének 22. § (2) bekezdésében foglaltak alapján, az előterjesztés 1. sz. melléklete szerinti pályázati felhívás alapján.  A Zalakaros belterület 261/49 helyrajzi szám alatti 825 m2 alapterületű ingatlan összesen 54 m2-nyi területe a Dömötörfy András földmérő által készített 34/2021 számú, földhivatal által záradékolt változási vázrajz alapján kerül meghirdetésre.
2. rögzíti, hogy a Zalakaros belterület 261/49 hrsz. 54 m2-es területből a telekalakítás folytán az alábbiak szerint kerülnek a területrészek értékesítésre:
· a 34/2021 számú változási vázrajz szerinti 8 m2-es területrész a Zalakaros belterület 261/4 hrsz-ú ingatlan tulajdonosa részére,
· a 34/2021 számú változási vázrajz szerinti 4 m2-es területrész a Zalakaros belterület 261/12 hrsz-ú ingatlan tulajdonosa részére,
· a 34/2021 számú változási vázrajz szerinti 6 m2-es területrész a Zalakaros belterület 261/5 hrsz-ú ingatlan tulajdonosa részére,
· a 34/2021 számú változási vázrajz szerinti 6 m2-es területrész a Zalakaros belterület 261/6 hrsz-ú ingatlan tulajdonosa részére,
· a 34/2021 számú változási vázrajz szerinti 6 m2-es területrész a Zalakaros belterület 261/7 hrsz-ú ingatlan tulajdonosa részére,
· a 34/2021 számú változási vázrajz szerinti 6 m2-es területrész a Zalakaros belterület 261/8 hrsz-ú ingatlan tulajdonosa részére,
· a 34/2021 számú változási vázrajz szerinti 6 m2-es területrész a Zalakaros belterület 261/9 hrsz-ú ingatlan tulajdonosa részére,
· a 34/2021 számú változási vázrajz szerinti 6 m2-es területrész a Zalakaros belterület 261/10 hrsz-ú ingatlan tulajdonosa részére és
· a 34/2021 számú változási vázrajz szerinti 6 m2-es területrész a Zalakaros belterület 261/11 hrsz-ú ingatlan tulajdonosa részére kerül eladásra.
3. rögzíti, a 2. pontban megjelölt ingatlanok javára a felek szolgalmi jogot alapítanak - mely jog a Zalakaros belterület 261/49 hrsz-ú ingatlant fogja terhelni -, és amely az ingatlanok tulajdonosai számára közlekedő útvonalat biztosít.
4. felkéri a Zalakarosi Közös Önkormányzati Hivatalt, hogy a pályázati eljárásban érkezett érvényes ajánlatokat terjessze elbírálásra Zalakaros Város Önkormányzata Képviselőtestülete elé.
5. úgy határoz, egyidejűleg a Zalakaros belterület 261/49 helyrajzi szám alatti ingatlan változási vázrajz alapján létrejövő összesen 1441 m2-es területére Zalakaros Város Önkormányzata nyílt pályázatot ír ki, az előterjesztés 2. sz. melléklete szerinti pályázati felhívás alapján, melynek eredményéről a határozat 1. pontja szerinti pályázati felhívás tárgyát képező ingatlanok telekalakítási eljárása lefolytatását követően hoz döntést.
6. felkéri a Zalakarosi Közös Önkormányzati Hivatalt, hogy a pályázati felhívások kiküldéséről és a meghirdetésről gondoskodjon és pályázati eljárásban érkezett érvényes ajánlatokat terjessze elbírálásra Zalakaros Város Önkormányzata Képviselőtestülete elé.

Határidő:            1.,5.,6. pontok - 2022. március 10.
Felelős:               Novák Ferenc polgármester
Operatív felelős: Csetneki Ügyvédi Iroda
                            Dr. Szentgyörgyvölgyi Eszter jegyző

3.         Döntés a TOP PLUSZ 1.1-3-21 Helyi és térségi turizmusfejlesztés c. pályázat
            benyújtásáról    
            Előadó: Novák Ferenc polgármester
            (Előterjesztés a jegyzőkönyvhöz mellékelve. )

Novák Ferenc: Ismerteti az előterjesztést, melyet javasol elfogadásra. Hozzáteszi a gyerekek, a fiatalok aktivitásának növelése érdekében sport-, és játszóhelyek kialakítása nagyon fontos, de ugyanígy fontosnak tartaná például a „B” épület rendbetétele. A pályázati anyag a következő képviselőtestületi ülésre vissza fog jönni.

Végh Andor János: Javasolja, hogy a „B” épület tetőterében különböző korosztályok számára játéktermeket kialakítani vagy VR szoba is lehetne, amelyek fizetősek lennének.

Novák Ferenc: A szolgáltatási elemek fejlesztése irányba kell elvinni a pályázati igényt.

Czimondor Nándor: Lehetőség szerint olyan szolgáltatásokat kell kialakítani, amelyekből bevétel lehet. A képviselő úr által javasolt fejlesztésbe látja a magántőke bevonásának lehetőségét.

Novák Ferenc: Szavazásra teszi fel az előterjesztés szerinti határozati javaslatot.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

Képviselőtestület 28/2022. (II.22.) számú határozata:
Zalakaros Város Önkormányzat Képviselőtestülete
1. támogatja Zalakaros Város Önkormányzata pályázata benyújtását a „Helyi és térségi turizmusfejlesztés c. TOP PLUSZ 1.1.3-21. kódszámú „pályázati eljárásban.
2. a pályázat akcióterületeként a Zalakaros, 311/1 hrsz-ú ingatlant jelöli ki.
3. egyetért a célterület infrastrukturális, szolgáltatási elemei fejlesztésével, amelyek hozzájárulnak a már meglévő turisztikai attrakciók bővítéséhez.
4. felkéri a Zalakarosi Közös Önkormányzati Hivatalt a pályázati dokumentáció összeállítására, és annak soron következő képviselőtestületi ülésre való beterjesztésére.

Határidő:             2022. március 7.
Felelős:               Novák Ferenc polgármester
Operatív felelős: Illés Gabriella projektmenedzser

4.         Döntési javaslat a Magyar Labdarúgó Szövetség 2022/23. évi sportfejlesztési
            program labdarúgó pályaépítés tárgyú pályázatáról
            Előadó: Novák Ferenc polgármester
            (Előterjesztés a jegyzőkönyvhöz mellékelve. )

Novák Ferenc: Röviden ismerteti az előterjesztést, javasolja a pályázat benyújtását. 

Kötő Attila: A lehetőséget meg kell adnunk magunknak. Induljunk el, próbáljuk összeszedni a szükséges forrást. 

Novák Ferenc: Egyetért Kötő Attilával, szavazásra teszi fel az előterjesztés szerinti határozati javaslatot. 

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

Képviselőtestület 29/2022. (II.22.) számú határozata:
Zalakaros Város Önkormányzat Képviselőtestülete
1. támogatja a Zalakaros Sportjáért Közhasznú Közalapítvány Magyar Labdarúgó Szövetség 2022/23 évi sportfejlesztési programja labdarúgó pályaépítés tárgyú pályázatának benyújtását.
2. jóváhagyja, hogy amennyiben a Sportfejlesztési Program megvalósul, úgy annak részeként az Alapítvány sportpálya építésére irányuló beruházást valósítson meg az Önkormányzat erre kijelölt területén, Behiákpusztán.
3. a beruházás tárgyát képező ingatlanra vonatkozóan a beruházás rendezett tulajdonviszonya megteremtése érdekében az Alapítványnak a beruházáshoz szükséges tulajdonosi hozzájárulást megadja.
4. gondoskodik az előkészítési tevékenységek részeként a szükséges műszaki tervdokumentáció elkészítéséről. Amennyiben annak költsége keletkezik, melyet a TAO támogatás terhére kíván elszámolni, annak elszámolhatósága érdekében megbízza az Alapítványt a tervező megbízásával, annak összegét az Alapítvány számára átadja.
5. a Zalakaros Sportjáért Közhasznú Közalapítvánnyal együtt közreműködik támogatók megkereséséről és a társasági adó támogatások összegyűjtéséről.
6. a pályázat megvalósításához a műszaki ellenőri feladatokon kívüli műszaki felügyeletet/szakértelmet biztosítja.
7. az esetleges közbeszerzési jogi szakértelmen kívül a szükséges jogi szakértelmet biztosítja.
Határidő:             2. - 4. pontok - 2022.02.28.
                            5. - 7. pontok – folyamatos
Felelős:               Novák Ferenc polgármester
Operatív felelős: Sinkovics Norbert Zalakaros Sportjáért Közhasznú Közalapítvány elnöke

5.         Szavazatszámláló bizottság tagjainak megválasztása
            Előadó: Novák Ferenc polgármester
            (Előterjesztés a jegyzőkönyvhöz mellékelve. )

Novák Ferenc: Röviden ismerteti az előterjesztést. A választási bizottság tagjaira és póttagjaira tett indítványhoz módosító javaslat nem nyújtható be, a képviselőtestület döntési jogköre e kérdésben csak az indítvány elfogadására vagy elutasítására terjed ki, így szavazásra teszi fel az előterjesztés szerinti határozati javaslatot.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

Képviselőtestület 30/2022. (II.22.) számú határozata:
Zalakaros Város Önkormányzat Képviselőtestülete
1. Zalakaros városban az alábbi személyeket választja a szavazatszámláló bizottság tagjainak:
Tagok:
1. Tóthné Krémer Mária
2. Giber Zoltánné
3. Császár Zoltán
4. Baloghné Fábos Éva
5. Lidvin Sándor Endre
6.Nagy Jánosné
7. Földesi Ilona Mária
8. Czippán Sándor
9. Ország Ilona
10. Imrei Lászlóné
11. Ujsághy Györgyi Ilona
12. Vargáné Marton Mária
13. Boda Istvánné
14. Tukszárné Lázár Mónika

2. felkéri a jegyzőt, mint a helyi választási iroda vezetőjét, hogy gondoskodjon a szavazatszámláló bizottság polgármester előtti eskü vagy fogadalomtétel megszervezéséről.
3. felkéri a jegyzőt, mint a helyi választási iroda vezetőjét, hogy gondoskodjon a szavazatszámláló bizottság ülésének összehívásáról.

Határidő:             2. pont - legkésőbb a szavazást megelőző második nap
                3. pont - a szavazást megelőző nyolc napon belül, a tagjai beosztását 
                követően
Felelős:               Dr. Szentgyörgyvölgyi Eszter jegyző
Operatív felelős: Torma László aljegyző
                            Gaál Krisztina személyzeti és önkormányzati referens


Novák Ferenc: Mivel a nyílt ülésen tárgyalandó napirend nem volt, megköszönte a részvételt, az ülést 08,58 órakor bezárta és bejelenti, hogy a képviselőtestület technikai szünet után 09,15 órától zárt ülés keretében folytatja tovább munkáját.




Kmft.


              Novák Ferenc					         Dr. Szentgyörgyvölgyi Eszter
                Polgármester					                           Jegyző



            Végh Andor János                                                                  Vlasicsné Dörgönye Márta
               Jkv. hitelesítő 						          Jkv. hitelesítő

